
ΤΕΥΧΟΣ ΔΕΥΤΕΡΟ 


Αρ. Φύλλου 3866 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εγκατάσταση στην Ελλάδα γραφείου ή υποκατα- 
στήματοςτηςεταιρείας«ΡΕΒΤΑΝΚΟ ΜΑΝΑΟΕΜΕΝΤ 
5Α» που εδρεύει στα νησιά ΜΑΡΣΑΛ. 

2 Κατάργηση των Τομέων του Τμήματος Οργάνω¬ 
σης και Διοίκησης Επιχειρήσεων της Σχολής Οικο¬ 
νομικών, Επιχειρηματικών και Διεθνών Σπουδών 
του Πανεπιστημίου Πειραιώς. 

3 Ένταξη του Σεϊτανίδη Γεώργιου, υπηρετούντος 
υπαλλήλου με συμβάσεις ιδιωτικού δικαίου αορί¬ 
στου χρόνου (ΙΔΑΧ) του Πανεπιστημίου Θεσσαλί¬ 
ας, κατηγορίας ΤΕ, στην κατηγορία Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.). 

4 Προσαρμογή στην Εκτελεστική Οδηγία (ΕΕ) 
2015/2392 της Επιτροπής της 17ης Δεκεμβρίου 
2015 για τον Κανονισμό (ΕΕ) αριθ. 596/2014 του 
Ευρωπαϊκού Κοινοβουλίου και του Συμβουλίου 
όσον αφορά την υποβολή αναφορών στις αρμό¬ 
διες αρχές σχετικά με πραγματικές ή πιθανές πα¬ 
ραβάσεις του εν λόγω κανονισμού. 


ΑΠΟΦΑΣΕΙΣ 

Αριθμ. 2212.2-1/5104 /73080/2017 (1) 

Εγκατάσταση στην Ελλάδα γραφείου ή υπο¬ 
καταστήματος της εταιρείας «ΡΕΡΤΑΝΚΟ 
ΜΑΝΑΟΕΜΕΝΤ 5Α» που εδρεύει στα νησιά ΜΑΡ¬ 
ΣΑΛ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. Του α.ν. 378/1968 (ΦΕΚ 82 Α'/17-4-1968). 
β.Του άρθρου 25 του ν. 27/1975 (ΦΕΚ77/Α/22-4-1975) 
και ιδίως την παράγραφο 1. 
γ.Του άρθρου 4 του ν. 2234/1994 (ΦΕΚ 142/Α/31 -8-1994). 
δ.Του άρθρου 25 του ν. 2515/1997 (ΦΕΚ 154/Α/25-7-1997). 
ε.Του άρθρου 34του ν. 3427/2005 (ΦΕΚ312/Α/27-12-2005). 
στ.Του άρθρου 4του ν. 3752/2009 (ΦΕΚ40/Α/4-3-2009). 


ζ.Του άρθρου 31 του ν. 4150/2013 (ΦΕΚ 102/Α/29-4-2013). 
η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α/22-4-2005). 

θ. Του Κεφαλαίου Α', του Πρώτου Μέρους, του ν. 
4389/2016 (ΦΕΚ 94/Α/27-05-2016). 

ι. Του π.δ. 85/2012 (ΦΕΚ 141/Α/21-6-2012) «Ίδρυση 
και μετονομασία Υπουργείων, μεταφορά και κατάρ¬ 
γηση υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του π.δ. 94/2012 
(ΦΕΚ 149/Α/17-7-2012) «Τροποποίηση π.δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 π.δ. 98/2012 (ΦΕΚ 160/Α/10-8-2012). 

ια. Του π.δ. 70/2015 (ΦΕΚ 114/Α/22-9-2015) «Ανασύ¬ 
σταση των Υπουργείων Πολιτισμού και Αθλητισμού, Υπο¬ 
δομών, Μεταφορών και Δικτύων, Αγροτικής Ανάπτυξης 
και Τροφίμων. Ανασύσταση του Υπουργείου Ναυτιλίας 
και Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...», 
ιβ. του π.δ. 125/2016 (ΦΕΚ 210/Α/05-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», 

ιγ. της αριθ. 3122.18/03/13/11-12-2013 (ΦΕΚ 3263/ 
Β/20-12-2013) κοινής απόφασης των Υπουργών Οικονο¬ 
μικών - Ανάπτυξης και Ανταγωνιστικότητας - Ναυτιλίας 
και Αιγαίου και των αριθ. 1246.3/5/94/1-12-1994 (ΦΕΚ 
919/Β/14-12-1994) και 1246.3/6/94/1 -12-1994 (ΦΕΚ 919/ 
Β/14-12-1994) κοινών αποφάσεων των Υπουργών Εθνι¬ 
κής Οικονομίας, Οικονομικών και Εμπορικής Ναυτιλίας. 

2. Το αριθ. 166326398957 1127 0092 παράβολο Γενι¬ 
κής Γραμματείας Πληροφοριακών Συστημάτων. 

3. Την από 03 Οκτωβρίου 2017 αίτηση της εταιρείας 
«ΡΕΒΤΑΝΚΟ ΜΑΝΑΟΕΜΕΝΤ 5Α», αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας «ΡΕΒΤΑΝΚΟ 
ΜΑΝΑΟΕΜΕΝΤ 5Α» που εδρεύει στα νησιά ΜΑΡΣΑΛ 
και την υπαγωγή της στις διατάξεις του άρθρου 25 του 
ν. 27/1975 όπως αντικαταστάθηκε με το άρθρο 4 του 
ν. 2234/1994 και τροποποιήθηκε με το άρθρο 4 του ν. 
3752/2009 και με το άρθρο 31 του ν. 4150/2013 με το 
σκοπό όπως, εφόσον επιτρέπεται από το καταστατικό 
της, απασχολείται αποκλειστικά και μόνο με πράξεις που 

















46824 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3866/03.11.2017 


προβλέπονται στο άρθρο αυτό, δηλαδή με τη διαχείρι¬ 
ση, εκμετάλλευση, ναύλωση, διακανονισμό αβαριών, 
μεσιτεία αγοραπωλησιών ή ναυπηγήσεων ή ναυλώσεων 
πλοίων με Ελληνική ή ξένη σημαία πάνω από 500 κό¬ 
ρους ολικής χωρητικότητας, με εξαίρεση τα επιβατηγό 
ακτοπλοϊκά πλοία και τα εμπορικά πλοία που εκτελούν 
εσωτερικούς πλόες, καθώς και με την αντιπροσώπευση 
πλοιοκτητριών εταιρειών, ως και επιχειρήσεων που έχουν 
σαν αντικείμενο εργασιών τις ίδιες με τις προαναφερό- 
μενες δραστηριότητες. 

2. Ειδικότερα επιτρέπεται από το γραφείο ή υποκατά¬ 
στημα της εταιρείας να γίνονται στην Ελλάδα οι παρα¬ 
κάτω εργασίες: 

α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ' αυτή ή τα πλοία που 
διαχειρίζεται ή εκμεταλλεύεται ή τα πλοία των επιχειρή¬ 
σεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πληρώ¬ 
ματα των πλοίων αυτών, καθώς και τις διατυπώσεις για την 
αποστολή και μετάβαση των πληρωμάτων σ' αυτά τα πλοία. 
Για την εξεύρεση και επάνδρωση των πιο πάνω πλοίων με 
Ελληνικά πληρώματα, πρέπει να τηρούνται οι διατάξεις της 
Ελληνικής Νομοθεσίας που ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ' αυτούς ή τις 
οικογένειες τους, νοσηλίων, αντιτίμων τροφοδοσίας εξό¬ 
δων μεταβάσεως για ναυτολόγηση ή επαναπατρισμό και 
εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιοσδήποτε 
μέλους πληρώματος των παραπάνω πλοίων όπως π.χ 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με την 
εξόφληση των σχετικών φόρων και τελών και την αμ¬ 
φισβήτηση με κάθε νόμιμο μέσο της νομιμότητας των 
τυχόν φόρων, τελών, προστίμων κ.λπ. που τους έχουν 
επιβληθεί. 

(5) Τ ην συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζο- 
μένων πρακτόρων και τον έλεγχο των σχετικών λογα¬ 
ριασμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική αι¬ 
τία όπως π.χ αβαρίες συγκρούσεις, επιθαλάσσιες αρωγές 
κ.λπ. και την ενέργεια κάθε άλλης πράξης στην Ελλάδα ή 
στο Εξωτερικό σχετικής με την διαχείριση και εκμετάλ¬ 
λευση πλοίων. Εξαιρούνται απαιτήσεις και υποχρεώσεις 
που αφορούν μεταφορές μεταξύ Ελληνικών λιμανιών. 


(8) Τη σύναψη συμβάσεων για την προμήθεια καυ¬ 
σίμων και λιπαντικών για τα παραπάνω πλοία, καθώς 
επίσης και συμβάσεων που αφορούν την προμήθεια 
ανταλλακτικών και εφοδίων καταστρώματος μηχανο¬ 
στασίου και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το Γραφείο ή Υποκα¬ 
τάστημα, ο έλεγχος των λογαριασμών τους, η διενέργεια 
εισπράξεων και πληρωμών για λογαριασμό τούτων κα¬ 
θώς και η τήρηση λογαριασμών στιςΤράπεζες της Ελλά¬ 
δος ή του Εξωτερικού στο όνομα τους σε συνάλλαγμα 
του Εξωτερικού. Επίσης η σύγκληση στην Ελλάδα των 
Διοικητικών Συμβουλίων και Γενικών Συνελεύσεων των 
ξένων αυτών ναυτιλιακών εταιρειών και η σύνταξη των 
Ισολογισμών και λογαριασμό αποτελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις αυ¬ 
τές όπως π.χ η εκκαθάριση και είσπραξη ναύλων, μισθω¬ 
μάτων, σταλιών και επισταλιών, αποζημιώσεων και η κα¬ 
ταβολή αποζημιώσεων σχετικά με τις συμβάσεις αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (6ΕϋΒ5). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές με 
την φορολογία των πλοίων διατάξεις, καθώς και η διαμε- 
σολάβηση για τη σύναψη συμβάσεων χρηματοδότησης 
των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε θέ¬ 
ματος σχετικά με την εργασία αυτή. 

3. Απαγορεύεται στο Γραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμάνια 
καθώς και να αναπτύξει κάθε άλλη δραστηριότητα που 
δεν αναφέρεται στην απόφαση αυτή. 

Άρθρο 2 

1. Η εταιρεία «ΡΕΒΤΑΝΚΟ ΜΑΝΑΟΕΜΕΝΤ 5Α» που 
εδρεύει στα νησιά ΜΑΡΣΑΛ είναι υποχρεωμένη μέσα 
σε δύο μήνες από τη δημοσίευση της απόφασης αυτής 
να καταθέσει στο Υπουργείο Οικονομίας και Ανάπτυξης 
(Διεύθυνση Κεφαλαίων Εξωτερικού) Τραπεζική εγγυητι¬ 
κή επιστολή αναγνωρισμένης Τράπεζας του εσωτερικού 
ή εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 

άρθρου 4 του α.ν. 378/68 σε περίπτωση παράβασης 
των διατάξεων του α.ν. 378/1968 και του άρθρου 25 
του ν. 27/1975 όπως αντικαταστάθηκε με το άρθρο 4 
του ν. 2234/1994 και τροποποιήθηκε με το άρθρο 4 
του ν. 3752/2009 και με το άρθρο 31 του ν. 4150/2013, 
καθώς και των όρων της απόφασης αυτής. 

2. Η παραπάνω εταιρεία έχει υποχρέωση: 
α. Όταν εγκαταστήσει Γραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο 
στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας 
και Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία και την Ανεξάρτητη Αρχή 
Δημοσίων Εσόδων σχετικά με τη Δ/νση του Γραφείου ή 
Υποκαταστήματοςτηςστην Ελλάδα, το αντικείμενο των 
εργασιών του, τον αριθμό, τα στοιχεία ταυτότητος και 
την ακριβή διεύθυνση διαμονήςτου ξένου και Ελληνικού 
προσωπικού που απασχολείται σ' αυτό και το ποσό που 
εισάγεται κάθε χρόνο σε συνάλλαγμα, το οποίο μετατρέ- 
πεται σε εθνικό νόμισμα, ή και σε Ευρώ. 

Το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε Ευρώ 
πιστοποιείται με την προσκόμιση στα Υπουργεία Ναυτι¬ 
λίας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στην Ανεξάρτητη Αρχή Δη¬ 
μοσίων Εσόδων (Διεύθυνση Εφαρμογής Άμεσης Φορο¬ 
λογίας) των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουρ¬ 
γούν στην Ελλάδα, από τις οποίες θα προκύπτει το συ¬ 
νάλλαγμα που εισήχθη και μετετράπη σε εθνικό νόμι¬ 
σμα καθώς και τα ποσά σε Ευρώ, που εισήχθηκαν κατά 
το παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσηςτουν. 1599/86 με την οποία ο 
νόμιμος εκπρόσωπος της εταιρείας θα βεβαιώνει: 

ι) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος, 
ιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύσε- 
ως δαπανών λειτουργίας του γραφείου της στην Ελλάδα, 
το οποίο δεν δύναται να είναι κατώτερο του ισόποσου 
των 50.000 δολ. ΗΠΑ, 

ιιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, της 


έδρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλά¬ 
δα στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και στην 
Ανεξάρτητη Αρχή Δημοσίων Εσόδων (Διεύθυνση Εφαρ¬ 
μογής Άμεσης Φορολογίας) μέσα σε δεκαπέντε ημέρες 
από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γραφεία Αλλοδαπών και Μετα¬ 
νάστευσης με κοινοποίηση και στα Υπουργεία Ναυτιλί¬ 
ας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στα κατά τόπο τμήματα Αλ¬ 
λοδαπών του Υπουργείου Εσωτερικών κάθε μεταβολή 
σχετικά με την πρόσληψη, απόλυση, διεύθυνση κατοι¬ 
κίας του προσωπικού αυτού εντός ΙΟημέρου από της 
συντελέσεώςτης. 

ε. Να τακτοποιεί μέσα σε δύο μήνες όλες τις προς το 
Δημόσιο υποχρεώσεις της σε περίπτωση διαλύσεωςτης 
ή καταργήσεως του Γραφείου ή Υποκαταστήματος που 
θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή παύ¬ 
ει να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Δι¬ 
εύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας) μέσα στην παραπάνω 
τρίμηνη προθεσμία την εγκατάσταση στην Ελλάδα του 
Γραφείου ή Υποκαταστήματος της που ιδρύεται με την 
απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2 της παρ. 1 του άρθρου 25 του ν. 27/1975, 
όπως αντικαταστάθηκε με την παρ. 1 του άρθρου 31 
του ν.4150/2013. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3866/03.11.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Οκτωβρίου 2017 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 20175624 (2) 

Κατάργηση των Τομέων του Τρήματος Οργάνω¬ 
σης και Διοίκησης Επιχειρήσεων της Σχολής Οι¬ 
κονομικών, Επιχειρηματικών και Διεθνών Σπου¬ 
δών του Πανεπιστημίου Πειραιώς. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του άρθρου 10 παρ. 4 του Ν. 4485/2017 
(ΦΕΚ114/τ.Α74-8-2017). 

2. Την αριθμ. Β1 /48/24-01 -1995 Υπουργική Απόφαση 
που δημοσιεύθηκε στο ΦΕΚ 52/τΒ’/27-01 -1995 περί σύ¬ 
στασης Τομέων στο Τμήμα Οργάνωσης και Διοίκησης 
Επιχειρήσεων του Πανεπιστημίου Πειραιώς. 

3. Την αριθμ. 20163554/27-6-2016 Απόφαση Συγκλή¬ 
του περί Διόρθωσης Ημερομηνία Λήξης θητείας του 
Πρύτανη Πανεπιστημίου Πειραιώς (ΦΕΚ 341/τ.ΥΟΔΔ/ 
1-7-2016, ΑΔΑ:688Λ469Β7Τ-Υ3Τ) και την αριθμ. πρωτ. 
120941 /Ζ1 /21 -7-2016 (ΑΔΑ: 6ΥΦΣ4653ΠΣ-ΔΙ9) διαπι- 
στωτική Υπουργική Απόφαση περί της λήξης της θητείας 
του Πρύτανη στις 31-8-2017. 

4. Τις διατάξεις του άρθρου 2, παρ. 1 του ν. 4473/2017 
(ΦΕΚ Α' 78/30-5-2017) περί παράτασης της θητείας των 
μονομελών και συλλογικών οργάνων διοίκησης των 
Ανώτατων Εκπαιδευτικών Ιδρυμάτων (Α.Ε.Ι.), έως την 
30η Νοεμβρίου 2017. 

5. Τις διατάξεις του ν. 3861/2010 (ΦΕΚ Α' 112/ 
13-7-2010)-Ενίσχυοη της διαφάνειας με την υποχρε¬ 
ωτική ανάρτηση νόμων και πράξεων των κυβερνητι¬ 
κών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
όπως τροποποιήθηκαν και ισχύουν, καθώς και την κατ' 
εξουσιοδότηση αυτού εκδοθείσα υπ' αριθμ. ΥΠΟΙΚ. 
Δ6.1127865/ΕΞ2010/30-9-2010 απόφαση και την αριθμ. 
πρωτ. ΥΑΠ/Φ.40/3404/2-6-2014 (ΑΔΑ:ΒΙΥΚΧ-3ΦΔ) εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

6. Το απόσπασμα πρακτικού της Συνέλευσης του 
Τμήματος Οργάνωσης και Διοίκησης Επιχειρήσεων 
της Σχολής Οικονομικών, Επιχειρηματικών και Διεθνών 
Σπουδών του Πανεπιστημίου Πειραιώς της 15-9-2017 
(συνεδρία 1 η). 

7. Το απόσπασμα πρακτικού της Συγκλήτου του Πανε¬ 
πιστημίου Πειραιώς της 27-9-2017 (συνεδρία 1η). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Την κατάργηση τωνακόλουθωνΤομέωντουΤμήματος 
Οργάνωσης και Διοίκησης Επιχειρήσεων της Σχολής Οι¬ 
κονομικών, Επιχειρηματικών και Διεθνών Σπουδών του 
Πανεπιστημίου Πειραιώς: 


α) Τομέας Λογιστικής και Χρηματοοικονομικής 
β) Τομέας Μάρκετινγκ και Παραγωγής 
γ) Τομέας Μάνατζμεντ 
δ) Τομέας Νομικής Επιστήμης 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Οκτωβρίου 2017 

Ο Πρύτανης 

ΝΙΚΟΛΑΟΣ ΓΕΩΡΓΟΠΟΥΛΟΣ 


Αριθμ. 14945/17/ΓΠ (3) 

Ένταξη του Σεϊτανίδη Γεώργιου, υπηρετού- 
ντος υπαλλήλου με συμβάσεις ιδιωτικού δικαί¬ 
ου αορίστου χρόνου (ΙΔΑΧ) του Πανεπιστημί¬ 
ου Θεσσαλίας, κατηγορίαςΤΕ, στην κατηγορία 
ΕιδικούΤεχνικού Εργαστηριακού Προσωπικού 
(Ε.Τ.Ε.Π.). 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Π.Δ. 83/84, όπως τροποποιήθηκε 
και ισχύει σήμερα. 

2. Τις διατάξεις του αρθρ. 2 παρ. 4 έως 8 του π.δ. 
117/2002 (ΦΕΚ 99/Α') «Βαθμολογική και μισθολογική 
κατάσταση και εξέλιξη των μελών Ε.Τ.Ε.Π. των ΑΕΙ». 

3. Τις διατάξεις του αρθρ. 29 παρ. 3β του ν. 4009/2011 
(ΦΕΚ 195/Α * 1 2 3 4 5 6 7 8 ), όπως αντικαταστάθηκε με το αρθρ. 27 παρ. 
9 περ. β του ν. 4386/2016 (ΦΕΚ 159/Α'). 

4. Τη με αριθ. 2703/5-3-2014 (ΑΔΑ: ΒΙΚΣ469Β7Ξ-7ΤΧ) 
Διαπιστωτική Πράξη του Πρύτανη για την αυτοδίκαια 
μετατροπή των οργανικών θέσεων Ειδικού Τεχνικού 
Εργαστηριακού Προσωπικού (Ε.Τ.Ε.Π.) του Ιδρύματος 
κατηγορίας σε αντίστοιχες οργανικές θέσεις της κατη¬ 
γορίας ΕιδικούΤεχνικού Εργαστηριακού Προσωπικού 
(Ε.Τ.Ε.Π.), σύμφωνα με τα προβλεπόμενα στο άρθρο 29 
του ν. 4009/2011. 

5. Την αριθ. 10459/11-7-2014 (ΦΕΚ435/τ. ΥΟΔΔ/ 
21-7-2014) απόφαση του Συμβουλίου του Π.Θ. σε συν¬ 
δυασμό με την αριθ. Φ. 120.61 /24/119521 /Β2/29-7-2014 
Διαπιστωτική Πράξη του Υπουργού ΠΑΙΘ για το διορι¬ 
σμό Πρύτανη του Πανεπιστημίου Θεσσαλίας. 

6. Τις διατάξεις του αρθρ. 66 του ν. 4415/2016 (ΦΕΚ 
159/Α') όπως αντικαταστάθηκε με την παρ.1 του αρθρ. 
20 του Ν. 4452/2017 (ΦΕΚ 17/Α'). 

7. Την υπ' αριθ. 59950/Ζ2/6-4-2017 εγκύκλιο του 
ΥΠ.Π.Ε.Θ. (ΑΔΑ: ΨΑΓ34653ΠΣ-ΓΝΤ) «Οδηγίες σχετικά με 
την υλοποίηση και την εφαρμογή των περιεχομένων στο 
αρθρ. 20 του Ν. 4452/2017 διατάξεων που αφορούν στις 
κατηγορίες προσωπικού Ε.Ε.Π., Ε.ΔΙ.Π. και Ε.Τ.Ε.Π. των 
ΑΕΙ της χώρας». 

8. Την εμπρόθεσμη αίτηση του ανωτέρω, με αρ. πρωτ. 
3311/7-7-2017, για την ένταξη του στην κατηγορία Ειδι- 
κούΤεχνικού Εργαστηριακού Προσωπικού (Ε.Τ.Ε.Π.)του 
Τμήματος Ιατρικής. 

9. Την απόφαση της Συνέλευσης του Τμήματος Ιατρι¬ 
κής της Σχολής Επιστημών Υγείας στην αρ. 9/19-7-2017 
συνεδρίαση της για τον ορισμό της Τριμελούς Επιτροπής. 

10. Τη με αρ. πρωτ. 3769/28-7-2017 Εισηγητική έκθεση 
της Τριμελούς Επιτροπής του Τμήματος Ιατρικής. 

11 .Την απόφαση της Συνέλευσης του Τμήματος Ιατρι¬ 
κής της Σχολής Επιστημών Υγείας στην αρ. 1 /6-9-2017 
συνεδρίαση της για την ένταξη του Σεϊτανίδη σε θέση 
της κατηγορίας Ε.Τ.Ε.Π. 

12. Την απόφαση της Συγκλήτου στην αρ. 187/3-10¬ 
ΣΟΙ 7 συνεδρίαση της για τη μεταφορά μιας (1) κενής 
οργανικής θέσης της κατηγορίας ΕΤΕΠ από το ΑΕΙ στο 
Τμήμα Ιατρικής του Πανεπιστημίου Θεσσαλίας. 

13. Τα στοιχεία του προσωπικού μητρώου του υπαλ¬ 
λήλου. 

14. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, διαπιστώνουμε: 

Την ένταξη του Σεϊτανίδη Γεώργιου του Θεοδοσίου, 
υπηρετούντος στο Πανεπιστήμιο Θεσσαλίας υπαλλήλου 
με σύμβαση ιδιωτικού δικαίου αορίστου χρόνου (ΙΔΑΧ), 
κατηγορίαςΤΕ, ο οποίος διαθέτει τα προβλεπόμενα στο 
άρθρο 29 του ν. 4009/2011 τυπικά προσόντα, σε κενή 
οργανική θέση της κατηγορίας Ειδικού Τεχνικού Εργα¬ 
στηριακού Προσωπικού, στο γνωστικό αντικείμενο «Πο- 
λυκαταγραφική ΜελέτηΎπνου- ΕργαστήριοΎπνου»,για 
εξειδικευμένο τεχνικό εργαστηριακό έργο του Τμήματος 
Ιατρικής της Σχολής Επιστημών Υγείας, σύμφωνα με το 
αρθρ. 20 παρ. 1 του ν. 4452/2017 (ΦΕΚ 17/Α'). 

Η θέση που κατείχε ο ανωτέρω υπάλληλος με σχέση 
εργασίας ιδιωτικού δικαίου αορίστου χρόνου (ΙΔΑΧ) κα- 
ταργείται εφόσον ήταν οργανική. 

Η διανυθείσα προϋπηρεσία του ανωτέρω λαμβάνεται 
υπόψη για κάθε υπηρεσιακή, βαθμολογική και μισθολο- 
γική συνέπεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Οκτωβρίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. απόφ. 1 /798/1 2.10.2017 (4) 

Προσαρμογή στην Εκτελεστική Οδηγία (ΕΕ) 
2015/2392 της Επιτροπής της 17ης Δεκεμβρίου 
2015 για τον Κανονισμό (ΕΕ) αριθ. 596/2014 του 
Ευρωπαϊκού Κοινοβουλίου και του Συμβουλίου 
όσον αφορά την υποβολή αναφορών στις αρμό¬ 
διες αρχές σχετικά με πραγματικές ή πιθανές πα¬ 
ραβάσεις του εν λόγω κανονισμού. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Λαμβάνοντας υπόψη: 

1. Το άρθρο 39 του νόμου 4443/2016 (ΦΕΚ 
Α/257/17.10.2005) «λήψη αναγκαίων μέτρων συμμόρ¬ 


φωσης με τα άρθρα 22, 23, 30, 31 παρ. 1, 32 και 34 του 
Κανονισμού 596/2014 για την κατάχρηση της αγοράς και 
την κατάργηση της Οδηγίας 2003/6/ΕΚ του Ευρωπαϊκού 
Κοινοβουλίου και του Συμβουλίου και των Οδηγιών της 
Επιτροπής 2003/124/ΕΚ, 2003/125 ΕΚ και 2004/72/ΕΚ και 
ενσωμάτωση της Οδηγίας 2014/57/ΕΕ περί ποινικών κυ¬ 
ρώσεων για την κατάχρηση αγοράς και της εκτελεστικής 
Οδηγίας 2015/2392» 

2. Το άρθρο 32 του Κανονισμού (ΕΕ) αριθ. 596/2014 
του Ευρωπαϊκού Κοινοβουλίου και του Συμβουλίου για 
την κατάχρηση αγοράς 

3. Την Εκτελεστική Οδηγία (ΕΕ) 2015/2392 της Επιτρο¬ 
πής της 17ης Δεκεμβρίου 2015 όσον αφορά την υποβολή 
αναφορών στις αρμόδιες αρχές σχετικά με πραγματικές 
ή πιθανές παραβάσεις του εν λόγω κανονισμού 596/2014 

4. Το άρθρο 90 του «Κώδικα της νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο Πρώτο του π.δ. 63/2005 (ΦΕΚ Α/98/22.4.2005). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

6. Την παράγραφο 2 του άρθρου 13 του ν.2166/1993 
(ΦΕΚ Α/137/24.8.1993) «Κίνητρα ανάπτυξης επιχειρήσε¬ 
ων, διαρρυθμίσεις στην έμμεση και άμεση φορολογία και 
άλλες διατάξεις», αποφασίζει ομόφωνα: 

Άρθρο 1 

Η παρούσα απόφαση έχει ως σκοπό την προσαρμογή 
του κανονιστικού πλαισίου προς τις διατάξεις της Εκτελε¬ 
στικής Οδηγίας (ΕΕ) 2015/2392 της Επιτροπής της 17ης 
Δεκεμβρίου 2015 για τον Κανονισμό (ΕΕ) αριθ. 596/2014 
του Ευρωπαϊκού Κοινοβουλίου και του Συμβουλίου όσον 
αφορά την υποβολή αναφορών στις αρμόδιες αρχές 
σχετικά με πραγματικές ή πιθανές παραβάσεις του εν 
λόγω κανονισμού, και σύμφωνα με την εξουσιοδοτική 
διάταξη του άρθρου 39 του νόμου 4443/2016 (ΦΕΚ 
Α/257/17.10.2005) «λήψη αναγκαίων μέτρων συμμόρ¬ 
φωσης με τα άρθρα 22, 23, 30, 31 παρ. 1, 32 και 34 του 
Κανονισμού 596/2014 για την κατάχρηση της αγοράς και 
την κατάργηση της Οδηγίας 2003/6/ΕΚ του Ευρωπαϊκού 
Κοινοβουλίου και του Συμβουλίου και των Οδηγιών της 
Επιτροπής 2003/124/ΕΚ, 2003/125 ΕΚ και 2004/72/ΕΚ και 
ενσωμάτωση της Οδηγίας 2014/57/ΕΕ περί ποινικών κυ¬ 
ρώσεων για την κατάχρηση αγοράς και της εκτελεστικής 
Οδηγίας 2015/2392». 

Άρθρο 2 

Για τους σκοπούς της παρούσας αποφάσεως, ισχύουν 
οι ακόλουθοι ορισμοί: 

1. «αναφερών» το πρόσωπο που αναφέρει μια πραγ¬ 
ματική ή πιθανή παράβαση του κανονισμού (ΕΕ) αριθ. 
596/2014 στην Επιτροπή Κεφαλαιαγοράς, 

2. «αναφερόμενος» το πρόσωπο που κατηγορείται από 
τον αναφερόντα ότι έχει διαπράξει ή προτίθεται να δια- 
πράξει παράβαση του κανονισμού (ΕΕ) αριθ. 596/2014, 

3. «αναφορά παράβασης» η αναφορά που υποβάλλε¬ 
ται από τον αναφερόντα στην Επιτροπή Κεφαλαιαγοράς 
σχετικά με πραγματική ή πιθανή παράβαση του κανονι¬ 
σμού (ΕΕ) αριθ. 596/2014. 

Άρθρο 3 

Η Επιτροπή Κεφαλαιαγοράς χρησιμοποιεί μέλη του 
προσωπικού ειδικευμένα για τον χειρισμό αναφορών 
παραβάσεων («ειδικευμένα μέλη του προσωπικού»). Τα 
ειδικευμένα μέλη του προσωπικού πρέπει να έχουν εκ¬ 
παιδευτεί για τον χειρισμό αναφορών παραβάσεων. Τα 
ειδικευμένα μέλη του προσωπικού ασκούν τα ακόλουθα 
καθήκοντα: α) παροχή, σε κάθε ενδιαφερόμενο πρόσω¬ 
πο, πληροφοριών σχετικά με τις διαδικασίες για την ανα¬ 
φορά παραβάσεων, β) παραλαβή και παρακολούθηση 
των αναφορών παραβάσεων, γ) διατήρηση επαφής με 
τον αναφερόντα, στις περιπτώσεις όπου αυτός έχει δη¬ 
λώσει την ταυτότητά του. 

Άρθρο 4 

1. Η Επιτροπή Κεφαλαιαγοράς δημοσιεύει στον δι- 
κτυακό της τόπο σε χωριστό, εύκολα αναγνωρίσιμο και 
προσβάσιμο τμήμα, τις πληροφορίες που αφορούν την 
παραλαβή αναφορών παραβάσεων. 

2. Οι πληροφορίες, που αναφέρονται στην παράγρα¬ 
φο 1 περιλαμβάνουν άλατα ακόλουθα στοιχεία: α) τους 
διαύλους επικοινωνίας για την παραλαβή και την πα¬ 
ρακολούθηση της αναφοράς παραβάσεων και για την 
επικοινωνία με τα ειδικευμένα μέλη του προσωπικού, 
σύμφωνα με το άρθρο 6 παράγραφος 1, όπου περιλαμ¬ 
βάνονται: (1) οι αριθμοί τηλεφώνου, αναφέροντας αν οι 
συνδιαλέξεις καταγράφονται ή όχι κατά τη χρήση των εν 
λόγω τηλεφωνικών γραμμών, (2) οι ειδικές ηλεκτρονικές 
και ταχυδρομικές διευθύνσεις, οι οποίες είναι ασφαλείς 
και διασφαλίζουν την εμπιστευτικότητα, για επικοινωνία 
με τα ειδικευμένα μέλη του προσωπικού, β) οι διαδικασί¬ 
ες που εφαρμόζονται στις αναφορές παραβάσεων που 
αναφέρονται στο άρθρο 5, γ) το καθεστώς απορρήτου 
που ισχύει για τις αναφορές παραβάσεων σύμφωνα με 
τις διαδικασίες που εφαρμόζονται στις αναφορές παρα¬ 
βάσεων που αναφέρονται στο άρθρο 5 δ) τις διαδικα¬ 
σίες για την προστασία των εργαζομένων με σύμβαση 
εργασίας, ε) δήλωση η οποία αναφέρει ρητώς ότι τα 
πρόσωπα που υποβάλλουν πληροφορίες στη διάθεση 
της Επιτροπής Κεφαλαιαγοράς σύμφωνα με τον Κανονι¬ 
σμό (ΕΕ) αριθ. 596/2014, δεν θεωρείται ότι παραβιάζουν 
οποιονδήποτε περιορισμό που αφορά τη γνωστοποίηση 
πληροφοριών, ο οποίος επιβάλλεται βάσει σύμβασης ή 
από οποιαδήποτε νομοθετική, κανονιστική ή διοικητική 
διάταξη, και δεν εμπλέκονται σε καμία απολύτως ευθύνη 
σε σχέση με την εν λόγω γνωστοποίηση. 

Άρθρο 5 

1. Οι διαδικασίες που εφαρμόζονται στις αναφορές 
παραβάσεων που αναφέρονται στο άρθρο 4 παράγρα¬ 
φος 2 στοιχείο (β) αναφέρουν σαφώς όλες τις ακόλουθες 
πληροφορίες: α) ότι οι αναφορές παραβάσεων μπορούν 
επίσης να υποβάλλονται ανωνύμως, β) τον τρόπο με τον 
οποίο η Επιτροπή Κεφαλαιαγοράς μπορεί να απαιτήσει 
από τον αναφερόντα να διευκρινίσει τις πληροφορίες 
που γνωστοποιούνται ή να παράσχει πρόσθετες πλη¬ 
ροφορίες που είναι διαθέσιμες στον αναφερόντα, γ) τον 
τύπο και το περιεχόμενο της ανάδρασης σχετικά με τα 
αποτελέσματα της αναφοράς παράβασης, που μπορεί 


να περιμένει ο αναφερών μετά την υποβολή αναφοράς, 
δ) το καθεστώς απορρήτου που εφαρμόζεται στις ανα¬ 
φορές παραβάσεων, συμπεριλαμβανομένης λεπτομε¬ 
ρούς περιγραφής των περιστάσεων υπό τις οποίες τα 
εμπιστευτικά στοιχεία ενός αναφερόντα μπορούν να 
δημοσιοποιούνται σύμφωνα με τα άρθρα 27, 28 και 29 
του Κανονισμού (ΕΕ) αριθ. 596/2014. 

2. Η λεπτομερής περιγραφή που αναφέρεται στο στοι¬ 
χείο δ) της παραγράφου 1 εξασφαλίζει ότι ο αναφερών 
έχει γνώση όσον αφορά τις εξαιρετικές περιπτώσεις στις 
οποίες δεν μπορεί να εξασφαλιστεί η εμπιστευτικότητα 
των δεδομένων, μεταξύ άλλων όταν η δημοσιοποίηση 
των δεδομένων είναι αναγκαία και ανάλογη υποχρέωση 
που επιβάλλεται δυνάμει του ενωσιακού ή του εθνικού 
δικαίου στο πλαίσιο ερευνών ή επακόλουθων δικαστι¬ 
κών διαδικασιών ή για να προστατευθούν οι ελευθερίες 
τρίτων, συμπεριλαμβανομένου του δικαιώματος άμυ¬ 
νας του αναφερομένου, και, σε κάθε περίπτωση, με την 
επιφύλαξη των κατάλληλων εγγυήσεων δυνάμει των εν 
λόγω νόμων. 

Άρθρο 6 

1. Η Επιτροπή Κεφαλαιαγοράς συγκροτεί ανεξάρτη¬ 
τους και αυτόνομους διαύλους επικοινωνίας, οι οποίοι 
είναι ασφαλείς και ταυτόχρονα εξασφαλίζουν την εμπι¬ 
στευτικότητα, για την παραλαβή και την παρακολού¬ 
θηση των αναφορών παραβάσεων («ειδικοί δίαυλοι 
επικοινωνίας»). 

Ειδικότερα: 

Οι αναφορές παραβάσεων υποβάλλονται στην Επι¬ 
τροπή Κεφαλαιαγοράς, είτε επωνύμως είτε ανωνύμως, 
με τους ακόλουθους τρόπους: 

α) γραπτώς, σε ειδική ηλεκτρονική διεύθυνση (θ-πίθίΙ), 

β) γραπτώς, στην ταχυδρομική διεύθυνση της Επιτρο¬ 
πής Κεφαλαιαγοράς, ΝΠΔΔ, με την ένδειξη «Εμπιστευτι- 
κό - υπόψη των ειδικευμένων μελών», 

γ) προφορικώς, σε ειδική τηλεφωνική γραμμή. Στην 
εν λόγω τηλεφωνική γραμμή οι συνομιλίες καταγράφο¬ 
νται, και 

δ) με προσωπική συνάντηση του αναφερόντος με 
ειδικευμένα μέλη του προσωπικού της Επιτροπής Κε¬ 
φαλαιαγοράς. Σε αυτήν την περίπτωση, η Επιτροπή Κε¬ 
φαλαιαγοράς τηρεί πλήρη και επακριβή στοιχεία της 
συνεδρίασης σε σταθερή και ανακτήσιμη μορφή και έχει 
το δικαίωμα να τεκμηριώνει τα αρχεία της προσωπικής 
συνάντησης με τη μορφή: 

δα) ηχογράφησης της συνομιλίας σε σταθερή και ανα¬ 
κτήσιμη μορφή, ή 

δβ) επακριβών πρακτικών της συνεδρίασης, που συ- 
ντάσσονται από τα ειδικευμένα μέλη του προσωπικού 
της. Στις περιπτώσεις που ο αναφερών έχει αποκαλύψει 
την ταυτότητα του, η Επιτροπή Κεφαλαιαγοράς παρέχει 
στον αναφερόντα τη δυνατότητα να επαληθεύσει, να 
διορθώσει και να συμφωνήσει με τα πρακτικά της συ¬ 
νομιλίας, υπογράφοντας τα. 

Αναφορά παράβασης που παρελήφθη με άλλο τρό¬ 
πο, πέραν των ανωτέρω αναφερομένων, διαβιβάζεται 
αμέσως στα ειδικευμένα μέλη του προσωπικού της Επι¬ 
τροπής Κεφαλαιαγοράς. 




Τεύχος Β' 3866/03.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


46829 


Άρθρο 7 

1. Η Επιτροπή Κεφαλαιαγοράς τηρεί αρχεία καταγρα¬ 
φής για κάθε αναφορά παράβασης που παραλαμβάνεται. 

2. Η Επιτροπή Κεφαλαιαγοράς αποστέλλει αμέσως 
αποδεικτικό παραλαβής των γραπτών αναφορών πα¬ 
ραβάσεων στην ταχυδρομική ή ηλεκτρονική διεύθυνση 
που αναγράφεται από τον αναφερόντα, εκτός εάν ζητη¬ 
θεί ρητά κάτι διαφορετικό από τον αναφερόντα. 

3. Στις περιπτώσεις που χρησιμοποιείται τηλεφωνική 
γραμμή για την αναφορά παραβάσεων, η Επιτροπή Κεφα¬ 
λαιαγοράς έχει το δικαίωμα να τεκμηριώσει την προφορική 
υποβολή αναφοράς υπό μορφή: α) ηχογράφησης της συ¬ 
νομιλίας σε σταθερή και ανακτήσιμη μορφή, ή β) πλήρους 
και ακριβούς απομαγνητοφώνησης της συνομιλίας που 
συντάσσεται από τα ειδικευμένα μέλη του προσωπικού της 
Επιτροπής Κεφαλαιαγοράς. Στις περιπτώσεις που ο ανα- 
φερών έχει αποκαλύψει την ταυτότητα του, η Επιτροπή 
Κεφαλαιαγοράς παρέχει στον αναφερόντα τη δυνατότητα 
να επαληθεύσει, να διορθώσει και να συμφωνήσει με την 
απομαγνητοφώνηση της συνομιλίας, υπογράφοντάς την. 

4. Όταν χρησιμοποιείται τηλεφωνική γραμμή χωρίς 
καταγραφή για την αναφορά παραβάσεων, η Επιτροπή 
Κεφαλαιαγοράς έχει το δικαίωμα να τεκμηριώσει την 
προφορική υποβολή αναφοράς υπό τη μορφή επακρι¬ 
βών πρακτικών της συνομιλίας, που συντάσσονται από 
τα ειδικευμένα μέλη του προσωπικού της Επιτροπής 
Κεφαλαιαγοράς. Στις περιπτώσεις που ο αναφερών έχει 
αποκαλύψει την ταυτότητα του, η Επιτροπή Κεφαλαι¬ 
αγοράς παρέχει στον αναφερόντα τη δυνατότητα να 
επαληθεύσει, να διορθώσει και να συμφωνήσει με τα 
πρακτικά της συνομιλίας, υπογράφοντας τα. 

5. Όταν ένα πρόσωπο ζητήσει προσωπική συνάντηση 
με τα ειδικευμένα μέλη του προσωπικού της Επιτροπής 
Κεφαλαιαγοράς για να αναφέρει μια παράβαση σύμφω¬ 
να με το άρθρο 6 παράγραφος 3 στοιχείο (γ), οι αρμόδιες 
αρχές εξασφαλίζουν ότι τηρούνται πλήρη και επακριβή 
αρχεία της συνεδρίασης σε σταθερή και ανακτήσιμη 
μορφή. Η Επιτροπή Κεφαλαιαγοράς έχει το δικαίωμα 
να τεκμηριώνει τα αρχεία της προσωπικής συνάντησης 
με τη μορφή: α) ηχογράφησης της συνομιλίας σε σταθε¬ 
ρή και ανακτήσιμη μορφή, ή β) επακριβών πρακτικών 
της συνεδρίασης, που συντάσσονται από τα ειδικευμένα 
μέλη του προσωπικού της Επιτροπής Κεφαλαιαγοράς. 
Στις περιπτώσεις που ο αναφερών έχει αποκαλύψει την 
ταυτότητά του, η Επιτροπή Κεφαλαιαγοράς παρέχει στον 
αναφερόντα τη δυνατότητα να επαληθεύσει, να διορθώ¬ 
σει και να συμφωνήσει με τα πρακτικά της συνομιλίας, 
υπογράφοντάς τα. 

Άρθρο 8 

Οι αρμόδιες αρχές οφείλουν να ανταλλάσσουν πλη¬ 
ροφορίες και να συνεργάζονται μεταξύ τους, όπως 
και με κάθε άλλη σχετική αρχή που ασχολείται με την 
προστασία των εργαζομένων με σύμβαση εργασίας και 
οι οποίοι αναφέρουν παραβάσεις του κανονισμού (ΕΕ) 
αριθ. 596/2014 στην Επιτροπή Κεφαλαιαγοράς ή κατηγο- 
ρούνται για παραβάσεις, έναντι αντιποίνων, διακρίσεων 


ή άλλων μορφών άνισης μεταχείρισης, που οφείλονται 
σε ή συνδέονται με την υποβολή αναφορών παραβάσε¬ 
ων του Κανονισμού (ΕΕ) αριθ. 596/2014. 

Άρθρο 9 

1. Η Επιτροπή Κεφαλαιαγοράς αποθηκεύει τα αρχεία 
που αναφέρονται στο άρθρο 7 σε αξιόπιστο και ασφαλές 
σύστημα. 

2. Η πρόσβαση στο σύστημα που αναφέρεται στην 
παράγραφο 1 υπόκειται σε περιορισμούς, για να εξα¬ 
σφαλιστεί ότι τα δεδομένα που καταχωρίζονται στο εν 
λόγω σύστημα είναι διαθέσιμα μόνο στα μέλη του προ¬ 
σωπικού της Επιτροπής Κεφαλαιαγοράς για τα οποία η 
πρόσβαση στα εν λόγω δεδομένα είναι αναγκαία για την 
εκτέλεση των επαγγελματικών καθηκόντων τους. 

Άρθρο 10 

1. Η Επιτροπή Κεφαλαιαγοράς υιοθετεί τις κατάλληλες 
διαδικασίες για την ασφαλή διαβίβαση των δεδομένων 
προσωπικού χαρακτήρα του αναφερόντος και του ανα- 
φερομένου εντός και εκτός της Επιτροπής Κεφαλαια¬ 
γοράς. 

2. Όταν η Επιτροπή Κεφαλαιαγοράς διαβιβάζει δε¬ 
δομένα σχετικά με μια αναφορά παράβασης εκτός της 
Επιτροπής Κεφαλαιαγοράς δεν αποκαλύπτει, άμεσα ή 
έμμεσα, την ταυτότητα του αναφερόντος ή τυχόν άλλες 
αναφορές σε περιστάσεις που θα επέτρεπαν την ανα¬ 
γνώριση της ταυτότητας του αναφερόντος, εκτός εάν η 
διαβίβαση είναι σύμφωνη με το καθεστώς απορρήτου 
που αναφέρεται στο άρθρο 5 παράγραφος 1 στοιχείο (δ). 

Άρθρο 11 

1. Όταν η ταυτότητα των αναφερομένων δεν είναι γνω¬ 
στή στο κοινό, η Επιτροπή Κεφαλαιαγοράς εξασφαλίζει 
ότι η ταυτότητά τους προστατεύεται. 

2. Οι διαδικασίες που ορίζονται στο άρθρο 9 εφαρ¬ 
μόζονται επίσης για την προστασία της ταυτότητας των 
αναφερομένων. 

Άρθρο 12 

Η Επιτροπή Κεφαλαιαγοράς επανεξετάζει τις διαδικα¬ 
σίες για την παραλαβή αναφορών παραβάσεων και την 
παρακολούθησή τους, σε τακτική βάση και τουλάχιστον 
μία φορά ανά διετία. Κατά την εξέταση των εν λόγω δια¬ 
δικασιών, η Επιτροπή Κεφαλαιαγοράς λαμβάνει υπόψη 
την εμπειρία της και την εμπειρία των άλλων αρμόδιων 
αρχών και προσαρμόζει τις διαδικασίες της ανάλογα 
και σύμφωνα με τις εξελίξεις της τεχνολογίας και των 
αγορών. 

Άρθρο 13 

Η παρούσα απόφαση ισχύει από την λήψή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΧΑΡΑΆΑΜΠΟΣ ΓΚΟΤΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























